2006年5月

5月31號 
 《紐約時報》引述駐伊拉克美軍一位高級軍官嘅話報導，美軍陸戰隊舊年11月19號喺伊拉克北部安巴省哈地洽市屠殺伊國平民一事屬實。中時電子報
 英國多份報紙報導，調查人員發現死喺同一場車禍嘅戴安娜王妃司機同法國情治機關做嘢。自由電子報
 已故伊朗宗教精神領袖哈梅尼個孫胡辛·哈梅尼打破三年來嘅沉默，表示支持美國軍方推翻伊朗政權。自由電子報

5月30號 
 駐伊美軍喺巴格達以北一座城市嘅檢查站槍殺兩名婦女，其中一人係大咗肚兼就嚟生得。ABC
 中華民國立法院原本排定今日處理嘅「兩岸人民關係條例」直航條款，因為泛綠陣營阻撓，最終成日都未能喺立法院院會上得到表決。過程中民進黨籍女立委王淑慧試圖食咗一張提案。(Reuters) (ChinaPost)自由電子報
 台灣中國國民黨籍立法委員丁守中正式提出總統罷免案。BBC 中文網
 中國社會科學院喺北京發布國家社會科學基金資助嘅「中國十個五年計畫研究報告」，內容包含美國曾經密謀突襲中國核基地嘅秘辛。中時電子報
 美國財政部部長史諾請辭，喬治布殊總統隨即提名高盛集團執行長鮑爾森為新任財長。東森新聞網

5月29號 
 駐阿富汗美軍車輛喺阿富汗首都喀布爾撞死平民，引發當地民眾抗議並最終導致騷亂。新華網
 印尼中爪哇強震嘅罹難人數攀升至5136人，廿幾萬人無家可歸。印尼當局已宣佈全國進入緊急狀態三個月。多維新聞網自由電子報
 美國軍方話，喺古巴關塔那摩灣美國海軍基地進行絕食抗議嘅在押囚犯已從三人暴增到七十五人，但軍方亦指出呢個係囚犯「獲取注意」嘅伎倆，企圖藉此獲得釋放。中時電子報

5月28號 
 2006年法國網球公開賽喺羅蘭加洛斯開賽。華奧星空
 印尼營救官員話，截至中午為止，印尼爪哇島日惹地區地震造成嘅死亡人數，已升至3731人。多維新聞網
 英國導演肯·羅奇憑藉《風吹稻浪》一片獲得第59屆康城影展金棕櫚獎。BBC 中文網

5月27號 
 印尼中爪哇發生黎克特制6.2級嘅大地震。而早前曾經瀕臨大爆發邊緣嘅印尼默拉皮火山，受地震影響而再度噴發高達3.5公里。新城電台東森新聞報中時電子報
 緬甸軍政府再度延長昂山素姬軟禁期限。中時電子報
 日本經產省大臣二階俊博會見到訪嘅中國商務部長薄熙來，商討兩國經貿同能源問題。中時電子報

5月26號 
 歐洲最大火車站——柏林中央車站正式開放。新浪
 美國國會參議院批准現任國家情報局副局長、空軍上將海登出任中情局長，係25年來首位軍人局長。多維新聞網
 第四屆「日本與大洋洲島嶼論壇」高峰會喺琉球名護市開幕，共有17個國家及地區嘅領導人出席。自由電子報
 喺澳洲部隊進駐同埋接管安全後，東帝汶首都帝力午後已恢復平靜。自由電子報
 台灣陸委會話，中國唔理2300萬台灣人民要求保障衛生醫療基本人權嘅訴求，必定會使兩岸關係再度受到重創。東森新聞報
 天主教教宗本篤十六世開始對波蘭進行為期四日訪問。維基新聞

5月25號 
 美國德州休士頓陪審團宣判，Enron能源公司創辦人雷伊同前執行長史基林喺隱瞞該公司財務問題上有罪。自由電子報東森新聞報TVBS新聞網
 歐洲最大股票市場——倫敦證券交易所宣佈，交易所2005財政年度營業收入比上一年增長19%。新華網
 由美國、歐洲同喀麥隆科學家組成嘅一個國際研究小組話，野外調查同埋基因分析證實，人類愛滋病病毒HIV-1起源於野生黑猩猩，病毒好可能是從猿類免疫缺陷病毒SIV進化而來。新華網
 美國總統喬治布殊喺白宮記者招待會上話，阿布格萊布監獄虐囚醜聞係美國喺伊拉克所犯嘅「最大錯誤」。新華網
 中國大陸證券市場暫停一年幾嘅IPO重新啓動，中工國際刊登首次公開發行6000萬股股份嘅招股意向書，並擬定6月19號喺深圳證券交易所上市。新華網
 中華人民共和國國家外匯管理局首次公布中國國際投資頭寸表。新華網

5月24號 
 世界衛生組織首次要求抗禽流感藥物「克流感」製造商羅氏藥廠備妥庫存，畀全球各地應急。自由電子報
 國民黨主席馬英九喺中常會裁示通過，喺5月底停止資助《中央日報》，擁有79年歷史嘅《中央日報》將會停刊。聯合早報
 美國在台協會發布聲明：美國副貿易代表卡倫·巴提亞抵達台灣，會進行貿易及投資架構協定下嘅會談，咁顯示美台之間堅實強勁嘅關係。美國在台協會正式資料中時電子報東森新聞報
 中華人民共和國國家統計局初步核實：今年一季度GDP增速10.3%。新華網
 美、英、法、德、俄、中6國高官喺倫敦舉行會晤，討論由英法德提出嘅旨在促使伊朗停止核計劃嘅新方案。新華網
 日本東京高等法院二審駁回「百人斬」戰犯向井敏明、野田毅嘅遺屬向井千惠子、野田馬薩等人嘅上訴要求，戰犯遺屬通過法律程序否定「百人斬」歷史嘅圖謀未能得逞。新華網
 英國《金融時報》報道，由於新興市場股市同埋大宗商品波動急劇加大，5月份歐美市場對衝基金遭受一年來最大挫折。新華網
 巴西鐵礦石生產商淡水河谷向傳媒透露，繼上周德國蒂森克虜伯、韓國浦項鋼廠先後同意礦價上漲19%以後，全球第二大鋼廠法國阿賽洛亦達成2006漲價協議，最大買家中國鋼廠嘅談判陷入不利。新華網
 中時電子報公布嘅電話民調顯示，喺台北市長目前浮出嘅5個可能人選中，民望最高嘅國民黨籍郝龍斌遙遙領先，支持度達47%，台聯黨墊底。新華網
 加拿大聯邦法院決定，中國遠華集團走私案涉嫌主犯賴昌星遣返案嘅聆訊，將推遲到5月31號。中時電子報
 民進黨中常會做出決定，高雄市長將回歸初選，唔會重辦登記，「北謝南葉」破局。管碧玲宣佈停止競選。新華網
 俄羅斯武裝力量總參謀長巴盧耶夫斯基重申，俄羅斯嘅洲際彈道導彈能夠突破任何目前同將來嘅反彈道導彈防禦系統。新華網
 中國廣東省官方公布汕尾慘案部分官員處理情況，其中現場指揮官、汕尾公安局副局長吳聲被撤職。另廣東海豐法院以「爆炸罪、聚眾擾亂社會秩序及擾亂交通秩序罪」，分別判處13名村民3年至7年不等有期徒刑。中時電子報大紀元時報
 澳洲、新西蘭、葡萄牙、馬來西亞應邀向東帝汶派兵協助平息部隊叛亂。CNN
 土耳其伊斯坦堡嘅阿塔圖克國際機場凌晨三點驚傳大火。中央廣播電台CNN
 日本本田汽車旗下嘅「技研組織」及「國際電器通信基礎技術研究所」，公佈共同成功研發嘅新一代「人腦機械介面」，呢項全球首創嘅新技術可以用腦電波控制機械手臂。自由電子報

5月23號 
 中華人民共和國銀行業監督管理委員會副主席蔡鄂生喺「2006中國金融高峰會」上透露，中國郵政儲蓄銀行已獲得國務院批准。新華網
 美國總統喬治布殊同以色列總理奧爾默特喺華盛頓白宮一齊出席記者招待會，為今後重開中東和平「路線圖」作准備。新華網 布殊話贊成以色列撤離西岸計劃。新華網
 伊朗海軍同革命衛隊舉行連續三天大規模聯合軍事演習，集中練習點樣打航空母艦。新華網
 聯想集團董事會主席楊元慶就之前美國國務院決定聯想電腦只可以用喺非保密系統嘅商業歧視行為表示抗議，呼籲中國政府向聯想提供幫助同埋支持。新華網
 深圳成份指數跌4.69%，創2002年1月29號以來最大日跌幅。新華網
 美國國防部發表「2006年中國人民解放軍軍力報告」新華網中時電子報新華網
 英國傳媒爆料：雙腿截肢嘅紐西蘭登山專家馬克·殷格理斯上周攀登聖母峰途中，遇見另一名垂死嘅登山客，但冇伸出援手。東森新聞報
 土耳其及希臘兩架戰鬥機喺愛琴海東方、希臘南方嘅卡帕索斯島附近上空相撞。中央廣播電台
 泰國總理丘達新結束長達49日嘅「暫離政治」，返國務院正式主持內閣會議。在野陣營強烈反彈，揚言將發動抗爭行動逼佢落台。中時電子報自由電子報
 世界衛生大會中美國、加拿大、蒙古、日本同澳洲等國發言，讚賞台灣提前實施「國際衛生條例」，並支持世衛組織將台灣納入全球禽流感防疫體系。自由電子報
 第一棟喺911襲擊後紐約世貿遺址重建嘅大樓，正式落成啟用。東森新聞報
 德國總理默克爾結束首次中國之行。新華網
 據稱係賓拉登嘅錄音聲稱穆薩維同911襲擊無關。中國日報
 中華人民共和國外交部發言人劉建超確認，外交部長李肇星同日本外相麻生太郎會喺卡塔爾出席亞洲合作對話第五次外長會議期間舉行雙邊會晤。人民網

5月22號 
 中華人民共和國商務部副部長魏建國喺同應邀來訪嘅美國商務部副部長大衛·麥考默克舉行會談時說，中方希望美方能夠從中美關係大局同埋中美達成貿易平衡出發，不斷放寬對華高技術出口限制。新華網新浪網
 亞洲股市跌幅普遍超過2%。其中，印度Sensex指數跌幅超過4%，盤中最大跌幅曾超過10%；恆生指數出現近5年最大跌幅。新華網新華網
 第59屆世界衛生大會喺日內瓦開幕，第十度否決涉台提案。BBC中文網
 英國首相布萊爾突然訪問伊拉克後嘅聯合聲明話，英軍會喺7月開始向伊拉克安全部隊移交控制權。工人日報
 美國說服歐四大銀行瑞士聯合銀行、瑞士信貸銀行、荷蘭銀行以及匯豐銀行配合對伊朗經濟制裁。新華網
 英國倫敦《泰晤士報》報導，自2004年9月以來，法國、德國同埋意大利三國政府，總共喺伊拉克畀咗近四千五百萬美元贖金，救返九個被綁架嘅人質。中時電子報
 北愛爾蘭首府貝爾法斯特嘅機場以當地出世、舊年死嘅曼聯足球員佐治貝斯重新命名。CNN
 美國退伍軍人事務部長話，聯邦特工正搵緊超過2600萬退伍軍人嘅被竊數據。CNN

5月21號 
 黑山共和國舉行公投，決定係唔係繼續留喺塞爾維亞和黑山內。公投選委會主席利普卡宣佈，「總投票率86.2%，其中55.5%公民贊成獨立。」 CNN中時電子報CNN維基新聞東森新聞報東森新聞報
 中華民國副總統呂秀蓮呼籲司法、警政首長趕緊偵辦台開內線交易案件，並且話3個月不除弊案將辭職。新華網 但台灣總統府發布新聞稿，澄清副總統呂秀蓮並冇說過「三個月不除弊，就要請辭」。東森新聞網東森新聞網
 泰國政府將修復完成嘅四面佛送返原址，並由看守內閣總理丘達新同高僧主持開光及歸位儀式。東森新聞網自由電子報中時電子報
 德國總理默克爾率團抵達北京訪問，會同中國國家主席胡錦濤同總理溫家寶舉行會談，此外亦將會見中國知名學者、非政府組織代表，其中包括揭發大陸三農問題嘅「中國農民調查」一書作者陳桂棣同吳春桃夫婦。中時電子報中時電子報中時電子報
 紐約時報社論指：中國檢方重新起訴趙岩。中時電子報

5月20號 
 聯合國特使會見被長期軟禁嘅緬甸民主領袖昂山素姬。TVBS新聞網
 南韓最大反對黨「大國家黨」黨主席，亦係南韓已故總統朴正熙個女樸槿惠，喺助選期間遭襲臉部受傷。TVBS新聞網中時電子報
 伊拉克國會通過由新總理馬利基推薦嘅全國團結政府39名閣員名單，新閣員隨後宣誓就職。自由電子報
 中國三峽大壩下晝完成最後一塊壩體嘅灌漿工作，建設十二年嘅三峽大壩全線完工。中時電子報自由電子報TVBS新聞網
 美國在台協會台北辦事處處長楊甦棣話，美方樂意見到台灣發布具建設性嘅國安報告，並希望中國向台灣學習，令相關資訊更透明化。中時電子報東森新聞報東森新聞報東森新聞報東森新聞報東森新聞報自由電子報
 針對中華民國新聞局日前撤銷對TVBS嘅原處分，前新聞局長姚文智痛批行政院長蘇貞昌。東森新聞報

5月19號 
 美軍戰略司令部司令卡特賴特將軍稱，美國希望中國加入導彈聯合預警中心，該預警中心主要是為交換導彈發射信息以防止偶發核戰爭而成立。新華網新浪網
 新加坡聯合早報文章指出，台灣嘅歸宿喺中國，「識時務者為俊傑，昧先機者非明哲」。新華網聯合早報
 印尼總統蘇西洛前往雅加達帕塔密納醫院探望前總統蘇哈托之後對傳媒記者話，蘇哈托病情相當「嚴重」。中時電子報
 美國食品藥物管理局話，測試百幾種飲品後發現，其中五種嘅含苯量超出美國對飲用水所設定嘅限制，也就是5 PPB。雅虎香港
 颱風珍珠造成近250名越南漁民失蹤，已發現另外28人死亡。CNN中時電子報
 阿富汗政府軍、警察以及駐阿聯軍自17號以來喺南部3個省同塔利班武裝分子發生激戰，已造成200幾人死亡。新浪網
 美國參議院先以63-34通過「英語為美國官方語言」，又以58-39通過「英語為美國通用及統一語言」移民法條款，觸動移民權利鬥爭嘅核心。CBS

5月18號 
 關塔那摩灣美國海軍基地拘押外國籍恐怖主義疑犯嘅監獄，晚間發生囚犯設計攻擊警衛事件。自由電子報
 美國參眾兩院移民改革法案中規定嘅要喺美墨邊境修建隔離墻嘅計劃，受到墨西哥及另外四個中美洲國家反對。新華網
 美國國務院話，針對國務院買一萬六千部中國聯想個人電腦，國務院已決定呢啲電腦只會用喺非機密性質工作。自由電子報
 美國食品藥物管理局顧問諮詢委員會達成結論，建議美國食品藥物管理局准許可預防子宮頸癌嘅疫苗「Gardasil」上市。中時電子報
 尼泊爾新成立嘅國會通過一份大幅削減國王賈南德拉權力嘅決議，令國王只保留國家元首嘅象徵式地位。自由電子報新浪網
 加拿大移民部決定喺2006年5月26號遣返中國遠華走私案涉嫌主犯賴昌星。 新浪網東森新聞網
 秘魯前總統藤森喺智利以3000美元獲保釋，但冇得離開智利，引起要求引渡嘅秘魯政府抗議。雅虎香港
 人類第一對染色體嘅基因排序完成，耗時十六年嘅「人類基因組計畫」大功告成。中時電子報
 6年來全球集資額最大嘅招股活動-中國銀行招股喺香港展開。雅虎香港
 颱風珍珠凌晨三點喺中國廣東省汕頭市登陸。大華網轉汕頭日報
 中華民國總統陳水扁女婿趙建銘話願意以負責嘅態度，自動退出民進黨，避免台開案衍生其他不必要嘅困擾。東森新聞網

5月17號 
 日本現年七十歲七個月又十三日嘅老翁荒山孝郎，成功登上世界最高峰珠穆朗瑪峰，成為登上珠穆朗瑪峰嘅最高齡男性。自由電子報
 喺上海取景嘅電影《不可能的任務3》，三度送審中國國家電影局，終於獲通知已成功通過審查。中時電子報
 羅馬諾·普羅迪正式接替西爾維奧·貝盧斯科尼就任意大利總理。新浪網
 巴塞羅拿喺法國巴黎舉行嘅歐洲聯賽冠軍盃決賽，以二比一反勝只有十人應戰嘅阿仙奴，繼1992年後第二度奪得賽事嘅冠軍獎盃。 BBC中文網
 國際田徑聯會宣佈，因工作人員誤解計時規則，美國短跑選手加特林5月12號喺多哈田徑超級大獎賽上嘅成績係9秒77，未破世界紀錄。新浪網
 越南總理潘文凱指定現任副總理阮晉勇喺佢退休後接替佢嘅職務。 BBC中文網
 文革開始四十周年之際，大概一百名上海居民走上街頭抗議喺文革時期被政府強迫下鄉。中時電子報
 中華人民共和國國務院台辦發言人李維一駁斥台灣當局「大陸開放赴台旅遊空話」論。新華網
 由於中國施壓，世界衞生組織秘書長顧問艾特肯話，喺當前政治形勢下，台灣並唔適宜加入「全球疫情警報與反應網絡」。東森新聞網
 中華民國總統府秘書長陳唐山喺華府嘅僑界歡迎餐會上證實，陳水扁總統過境無邦交國利比亞時，同利比亞領導人卡達菲暢談一個鐘，洽談雙邊合作事宜。中時電子報
 台灣民進黨文宣部主任蔡煌琅發布書面聲明，痛斥陳水扁總統女婿趙建銘牽涉台開股票內線交易，話佢對陳水扁及民進黨造成傷害。網易新聞

5月16號 
 所羅門群島前外長亞歷克斯·巴特利特出庭受審，佢被控煽動該國首都霍尼亞拉上月發生嘅騷亂，授意焚燒唐人街一幢建築，喺唐人街同進行打砸搶嘅歹徒握手，並鼓勵佢哋繼續進行破壞活動。新浪網
 歐盟推遲決定羅馬尼亞同保加利亞兩國嘅入盟時間。新浪網
 沙特阿拉伯國王阿卜杜拉警告本地媒體唔好再登沙特婦女嘅相。CNN
 將在17日首映的《達文西密碼》引起世界部分基督教徒的抗議浪潮。CNN
 文革發動四十周年，海外各界莫不省思呢個重大歷史事件，西方傳媒都對此有所5月15號 
 美國國家航空暨太空總署公佈調查報告指出，一「自動會合技術驗證」機械太空船，撞上欲會合嘅衛星。自由電子報
 紐西蘭登山家馬克·殷格理斯成為首位成功登上珠穆朗瑪峰嘅雙足截肢者。中時電子報
 正喺中國訪問嘅美軍太平洋總部司令威廉·法倫邀請中國人民解放軍指揮官觀摩美軍下月喺關島舉行嘅軍演，以加強雙方聯繫。聯合早報網 新華網
 美國國務院宣佈恢復同利比亞嘅完全外交關係，並將佢從資助恐怖主義嘅國家名單中刪除。CNN
 中華人民共和國教育部宣佈，200名中國大陸高中生會喺16號抵達日本，進行為期9日嘅交流訪問。新浪新聞
 印度尼西亞默拉皮火山活動加劇，火山灰喺西坡已影響到幾乎4千米範圍，並喺當地時間5點40分爆發。CNN新浪新聞
 中國大陸作家劉曉波批評，中共面對文革四十週年咁低調應對，係「反思不足」。蕃薯藤News

5月14號 
 伊朗總統艾哈邁迪內賈德就歐洲三國提出嘅有關伊朗核問題嘅提案明確話，如果提案係為咗強迫伊朗停止用於和平目的嘅核開發，伊朗唔會接受。新浪新聞
 海地當選總統勒內·普雷瓦爾喺國民議會宮宣誓就職。新浪新聞
 美國反戰母親辛迪·希恩參加白宮門前母親節集會。新浪新聞
 巴西聖保羅黑幫對警察局同監獄發動連續三日至少73次襲擊，目前已造成52人死亡，其中35人係警察同埋監獄看守，3名平民，14人懷疑係黑幫分子。CNN

5月13號 
 美國選手加特林在卡塔爾多哈舉行的國際田聯超級大獎賽上以9秒76的成績打破男子100米比賽世界紀錄。新浪網
 颱風珍珠侵襲菲律賓，造成至少35人死亡。CNN中時電子報
 一輛運載劇毒化學物質甲苯二異氰酸酯的大貨車失事，21桶TDI滾落中國九寨溝主要水系之一的湯珠河。中時電子報

5月12號 
 原訂13號從日本到中國大陸訪問五日嘅長榮集團總裁張榮發，因台灣有事要親自處理，喺啓程前一刻取消行程。聯合早報網香港文彙報蕃薯藤News蕃薯藤NewsPChome新聞
 國際市場黃金價格已經達到700美元/盎司，世界黃金委員會主席皮耶爾日前預測，黃金價格喺未來18個月內有望突破850美元/盎司嘅高點。中國中央電視台
 紅十字國際委員會喺總部日內瓦發表措辭強硬嘅聲明，譴責美國政府繼續拒絕紅十字會工作人員探視被美秘密關押嘅恐怖疑犯。中國中央電視台
 兩名律師對美國最大電信業者Verizon提出違反隱私告訴，並求償五十億美元。自由電子報
 南韓檢方以詐欺、挪用公款及違反生命倫理法等罪名，起訴因捏造幹細胞研究而震驚科學界嘅科學家黃禹錫。自由電子報
 上海交通大學撤銷微電子學院院長陳進在校一切職務，中華人民共和國教育部同時禠奪陳進「長江學者」嘅稱號。陳進研究團隊所研製嘅「漢芯」系列晶片，帶有重大造假同欺騙行為。中時電子報
 埃塞俄比亞首都阿迪斯阿貝巴發生8宗炸彈爆炸，3死42傷，冇組織承認責任。International Herald Tribune
 尼日利亞輸油管線爆炸，造成多達200人死亡。Yahoo!
 中華民國立法院院會由於泛綠委員採杯葛議事手段，令「兩岸人民關係條例」嘅『直航條款』沒有處理。中時電子報東森新聞報TVBS新聞網
 台灣民進黨立委蔡同榮話，已有六十餘名跨黨派立委連署提案，達到修改憲法成案嘅門檻，準備將中央政府體制改為內閣制。同日台聯立委廖本煙公布由台聯政策會擬訂嘅「台灣國憲法」草案。中時電子報
 中華民國總統陳水扁以「台海和平現狀就是兩岸兩國」回應佐立克嘅「撞牆」說。中時電子報

5月11號 
 美國副國務卿佐立克喺國會聽證會上強調台獨就是戰爭。中新網
 美國總統喬治布殊喺白宮會見來自中國嘅作家余傑、王怡同律師李柏光呢三名中國基督教非官方教會嘅知名成員，並同佢哋一齊祈禱。中國駐美大使館事先曾要求布殊取消會見佢哋，唔係嘅話佢哋回國之後，會面臨「嚴重後果」。自由亞洲電台BBC中文網自由亞洲電台
 日本前首相、自民黨森派會長森喜朗宣佈，森派成員安倍晉三同福田康夫兩人，可以根據自己意願同時參選下任自民黨總裁。網易
 知情者透露，美國國家安全局已經秘密收集幾千萬美國人電話通話資料，使用美國電話電報公司、Verizon同埋南方貝爾提供嘅數據。USA TODAY
 喺加拿大班克斯島發現嘅一隻灰熊同北極熊雜交種灰北極熊被DNA測試證實。MSNBC中時電子報
 瑞士洛桑國際管理學院發布《2006年世界競爭力黃皮書》，中國排第19位，升幅位列參與排名嘅61個經濟體之首，美國排第一，香港排第二，台灣排第18位。新浪網
 中華民國總統陳水扁專機下晝降落印尼巴丹島，考察當地投資環境。自由電子報東森新聞報

5月10號 
 意大利國會選出八十歲前共產黨成員、終身參議員喬治奧·納波利塔諾為新總統。Yahoo!新聞
 中華民國總統陳水扁訪問利比亞，會晤利比亞領導人卡達菲，雙方簽署互設商務代表處合作備忘錄。VOA 中時電子報東森新聞報自由電子報
 美國國家安全委員會發言人話，美國唔會對伊朗總統艾哈邁迪內賈德致美國總統喬治布殊嘅信作任何書面、正式回覆。Yahoo!新聞
 以色列公司停止向巴勒斯坦供應汽油，令巴勒斯坦嘅醫院、食品供應同埋交通面臨全面癱瘓。網易
 美國財政部向國會遞交報告，認為中國喺技術上唔符合美國法律關於匯率操縱國嘅定義。 BBC中文網

5月9號 
 美國郵政總局致函美國台灣人公共事務會，指出該局已接受FAPA嘅建議，刪除網站中對台灣嘅加，取消「中國一個省」字樣。聯合早報網中時電子報
 第一屆聯合國人權理事會產生，中國、印度、古巴、俄羅斯及沙地阿拉伯等國當選。明報即時新聞中時電子報中時電子報People's Daily Online
 伊朗總統艾哈邁迪內賈德畀美國總統喬治布殊嘅信件中，指美國嘅民主已失敗，美國國務卿賴斯斥之為無助解決伊朗核問題。Yahoo!新聞
 巴勒斯坦兩個武裝派別法塔赫同哈馬斯喺加沙發生衝突，造成3人死亡。路透社
 駐伊拉克英國軍隊一架直升機喺南部城市巴士拉被導彈擊落，機上4人喪生。趕到墜機現場嘅英軍地面部隊同伊拉克人發生衝突，令多人喪生。5名伊拉克平民喪生，大約30名伊拉克人受傷。雅虎新聞
 波蘭總統萊赫·卡欽斯基任命首位女外長安娜·福蒂加，佢成為波蘭史上首位女性擔任外長職務。雅虎新聞

5月8號 
 巴拉圭經濟犯罪法庭正式就前總統路易斯·岡薩雷斯·馬基淘空銀行案進行庭訊，罪名包括將巴拉圭中央銀行接管嘅聯合銀行同台資東方銀行惡性倒閉嘅1500幾萬美元匯入佢喺紐約嘅私人戶口。網易
 伊朗政府宣佈，伊國總統艾哈邁迪內賈德已致函美國總統喬治布殊，就點樣化解兩國緊張關係提出新方案。但白宮話收唔到風。自由電子報
 泰國憲法法院裁定，喺4月2號舉行嘅大選違反泰國憲法，需要重新進行選舉。Yahoo!新聞
 日本首相小泉純一郎到聯合國大會主席國瑞典訪問，瑞典首相約蘭·佩爾松對小泉參拜靖國神社作出強烈批評。Yahoo!新聞

5月7號 
 英國「週日泰晤士報」報導，一宗暗殺巴勒斯坦自治政府主席阿巴斯嘅計謀，喺遭以色列情報單位識穿後流產。自由電子報
 中國同日本官員喺北京展開修補關係會談，希望能克服歷史仇恨對雙邊關係構成嘅障礙。中時電子報
 美國總統喬治布殊喺回答德國傳媒提問時話同意關閉設喺關塔那摩灣基地嘅秘密監獄，但要等最高法院決定呢啲戰犯係由民事或軍事法院審判之後先。路透社
 蘇丹歡迎聯合國維持和平部隊進駐同乍得接壤嘅達爾富爾地區。英語維基新聞
 馬來西亞同美國喺電子城合作成立國際多邊合作對抗電子恐怖主義中心。奇摩新聞:中央社
 禽流感專家去越南視察生物安全及一間養咗七千雞隻嘅養雞場。奇摩新聞:法新社
 關於對亞太地區環境產生重大影響嘅沙塵暴，中國科學院生態專家王如松教授今日接受報社記者採訪認為「沙塵暴不全是人為破壞環境所致，而且可以凈化環境」，引起中國網民激烈討論。網易新聞 網友討論頁
 中國男子羽毛球隊喺東京以3:0贏咗丹麥隊，歷史上第六次奪得湯姆斯杯。前一日，中國女隊亦以3:0贏咗荷蘭隊，第十次捧得尤伯杯，同時實現第二次五連冠。新華網1新華網2
 駐伊拉克嘅英軍話南部城市巴士拉嘅局勢恢復平靜。BBC新聞
 伊朗威脅將會退出《核不擴散條約》。BBC新聞
 以色列警察驅逐希伯倫內非法佔據巴勒斯坦人住宅嘅人士。BBC新聞
 斐濟大選大混亂，各派強烈責難選務主管，並要求落台。 雅虎新聞：路透社

5月6號 
 中國國家宗教事務局以發言人名義，就梵蒂岡發表聲明譴責中國天主教自選自聖主教一事，發表五點聲明。中時電子報新浪網
 教皇批准中國天主教愛國會對瀋陽教區主教裴軍民嘅任命，梵蒂岡同中國之間嘅關係有所緩和。路透社
 安理會五常未能就伊朗核問題決議草案達成一致。中國呼籲通過談判解決伊朗核問題。新華網
 東森新聞報獨家消息：台灣軍方將首次喺東引島配置飛彈，挑戰兩岸軍事默契。東森新聞報
 新加坡李顯龍總理領導嘅人民行動黨，贏得66.6%選票，國會議席數目保持82個。佢會喺日內組織包括新人在內嘅新政府。 聯合早報網

5月5號 
 日本僧人喺盧溝橋叩首謝罪。網易新聞
 中華民國總統陳水扁離開阿布扎比之後，改飛荷蘭首都阿姆斯特丹加油，喺飛咗37個鐘之後，於巴拉圭當地時間朝早10點抵達首都亞松森。呢次過境問題喺美國和中華民國之間導致外交風波。VOA中時電子報Yahoo!奇摩新聞東森新聞報中時電子報東森新聞報東森新聞報中時電子報Yahoo!新聞Yahoo!新聞 Yahoo!新聞
 英國首相貝理雅喺地方議會選舉失敗後，緊急重組內閣，原內政大臣查爾斯·克拉克被原國防大臣約翰·里德取代，原農業部長瑪格麗特·貝克特成為英國首位女外交大臣。人民網
 美國中央情報局局長波特·戈斯向總統喬治布殊遞交辭呈並獲批准。人民網

5月4號 
 長榮集團總裁張榮發喺日本接受採訪時，公開支持「一國兩制」。張榮發呢次表態備受矚目，民進黨當局好快出言反駁。新華網網易新聞
 中華民國總統陳水扁啟程出訪中、南美洲國家巴拉圭同哥斯達黎加。由於呢次美國只同意佢喺阿拉斯加落地加油，所以佢冇按慣例過境美國。原訂過境黎巴嫩，又俾中國施壓，最後改為過境阿拉伯聯合酋長國首府阿布扎比。東森新聞報東森新聞報TVBS新聞網東森新聞報中時電子報中時電子報東森新聞報中時電子報東森新聞報東森新聞報
 英國首相貝理雅領導的工黨喺2006年英國地方議會大選中慘敗，喪失近320個議席，保守黨就多咗300席，工黨席位落後保守黨，英國自由民主黨同極右不列顛民族黨嘅席位都有增加。(路透社)， (BBC)雅虎新聞
 南太平洋島國東加王國凌晨發生黎克特制8.1級大地震。中時電子報
 教皇本篤十六世對於中國天主教愛國會未經梵蒂岡同意，委任兩名主教表示強烈不滿。宣佈將昆明主教馬英林，及安徽主教劉新紅施以絕罰，逐出教會。天主教香港教區主教陳日君樞機話，中梵關係陷入新冰點，係由中國方面一手造成。但中國天主教愛國會強調應該由自己選出自己嘅教區人員，唔受梵蒂岡管轄。Yahoo!奇摩新聞 Yahoo!新聞
 乍得總統選舉投票平靜結束。大公報

5月3號 
 亞美尼亞航空公司一架空中巴士A320當日凌晨喺俄羅斯南部黑海海濱城市索契附近海域墜毀，機上105名乘客同埋8名機組人員全部遇難，其中包括6個細路。新浪網
 美國陪審團決議將參與策劃九一一恐怖襲擊嘅被告穆薩維判處無期徒刑，兼無獲釋機會。中時電子報

5月2號 
 陝西省子長縣瓦窯堡鎮煤礦爆炸事故遇難礦工人數上升至31人，重有1名礦工下落不明。 聯合早報網
 伊朗外長話，獲俄羅斯及中國通知，唔會支持由美國、英國、法國提出對伊朗核子計劃採取制裁或軍事行動嘅決議案。雅虎香港
 「無國界記者」組織喺公布嘅年度報導中批評中國禁錮言論自由。中時電子報

5月1號 
 第48屆世界乒乓球錦標賽團體賽女團決賽，衛冕冠軍中國隊3比1擊敗上屆亞軍中國香港隊，連續第七次奪得女團冠軍，亦係中國女隊第16次捧起考比倫杯。隨後舉行嘅男團決賽，中國隊贏韓國隊3比0，取得三連冠，並第15次獲得斯韋思林杯。新浪網新浪網
 全美舉行名為「冇移民嘅一日」嘅支持移民大罷工，旨在抗議美國將非法移民視為罪犯嘅新法案。CNN
 澳門五一勞動節遊行，演變成警民衝突，有人受傷，四人被捕，控以襲警罪。明報即時新聞
 新加坡海峽時報執行副總裁馮元良話，被中國扣押嘅首席特派員程翔案件已交中國法院審理。明報即時新聞